РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-303/21

Датум: 8. децембар 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21), члана 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 9. сједници одржаној дана 8. децембра 2021. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ВРШИЛАЦА ДУЖНОСТИ ЧЛАНОВА**

**УПРАВНОГ ОДБОРА ЈЗУ ДОМ ЗДРАВЉА БИЈЕЉИНА**

1. Бранка Гаврић, Мирсад Шабић, Биљана Обућина, Иван Бурић и Ружица Боровић из Бијељине, разрјешавају се вршилаца дужности чланова Управног одбора ЈЗУ Дом здравља Бијељина, због окончања поступка јавне конкуренције за избор чланова Управног одбора ЈЗУ Дом здравља Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе чији је оснивач или суоснивач јединица локалне самоуправе именује и разрјешава скупштина општине, односно скупштина града, на приједлог начелника општине, односно градоначелника након спроведеног поступка јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Имајући у виду чињеницу да су Бранка Гаврић, Мирсад Шабић, Биљана Обућина, Иван Бурић и Ружица Боровић из Бијељине именовани за вршиоца дужности чланова Управног одбора ЈЗУ Дом здравља Бијељина на сједници Скупштине одржаној дана 4.11.2021. године, те да је окончана процедура у вези са поступком избора чланова Управног одбора ЈЗУ Дом здравља Бијељина, то је примјеном горе наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-304/21

Датум: 8. децембар 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21), члана 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), а на основу Извјештаја Комисије за избор чланова Управног одбора ЈЗУ Дом здравља број 01-111-196/21 од 19.11.2021. године и приједлога Градоначелника за именовање чланова Управног одбора ЈЗУ Дом здравља Бијељина број 02-014-1-3782/21 од 29.11.2021. године, Скупштина Града Бијељина на 9. сједници одржаној дана 8. децембра 2021. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ЧЛАНОВА УПРАВНОГ ОДБОРА**

**ЈЗУ ДОМ ЗДРАВЉА БИЈЕЉИНА**

1. Бранка Гаврић, Мирсад Шабић, Биљана Обућина, Иван Бурић и Ружица Боровић из Бијељине именују се за чланове Управног одбора ЈЗУ Дом здравља Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе чији је оснивач или суоснивач јединица локалне самоуправе именује и разрјешава скупштина општине, односно скупштина града, на приједлог начелника општине, односно градоначелника након спроведеног поступка јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Скупштина града Бијељина, на сједници одржаној дана 4.11.2021. године донијела је Рјешење о именовању Бранке Гаврић, Мирсада Шабића, Биљане Обућине, Ивана Бурића и Ружице Боровић из Бијељине за вршиоца дужности чланова Управног одбора ЈЗУ Дом здравља Бијељина број 01-111-277/21. Тачком 2. диспозитива рјешења од 4.11.2021. године одређено је да ће функцију из тачке 1. тог рјешења обављати до окончања поступка избора и коначног именовања чланова Управног одбора ЈЗУ Дом здравља Бијељина.

На сједници одржаној дана 14.9.2021. године Скупштина града Бијељина расписала је јавни конкурс за попуну упражњеног мјеста чланова Управног одбора ЈЗУ Дом здравља Бијељина број: 01-111-196/21 од 14.9.2021. године, те донијела Рјешење о именовању

2.

комисије за избор чланова Управног одбора ЈЗУ Дом здравља Бијељина број 01-111-197/21 од 14.9.2021. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај у којем је предложено да се за чланове Управног одбора ЈЗУ Дом здравља Бијељина именују Бранка Гаврић, Мирсад Шабић, Биљана Обућина, Иван Бурић и Ружица Боровић из Бијељине и исти доставила Градоначелнику, који је након тога Скупштини Града Бијељина упутио допис којим је предложио да се за чланове Управног одбора ЈЗУ Дом здравља Бијељина именују Бранка Гаврић, Мирсад Шабић, Биљана Обућина, Иван Бурић и Ружица Боровић из Бијељине.

Након проведеног поступка јавног гласања утврђено је да је приједлог Градоначелника да се за чланове Управног одбора ЈЗУ Дом здравља Бијељина именују Бранка Гаврић, Мирсад Шабић, Биљана Обућина, Иван Бурић и Ружица Боровић из Бијељине добио већину гласова од укупног броја одборника у Скупштини Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |